CELEX: 22007D0424(01)
Language: el
Date: 2007-01-19 00:00:00
Title: Σύσταση αριθ. 1/2007 του Συμβουλίου Σύνδεσης ΕΕ-Λιβάνου, της 19ης Ιανουαρίου 2007 , για την εφαρμογή του σχεδίου δράσης ΕΕ-Λιβάνου

24.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 89/1
            
         
      ΣΫΣΤΑΣΗ αριθ. 1/2007 ΤΟΥ ΣΥΜΒΟΥΛΊΟΥ ΣΫΝΔΕΣΗΣ ΕΕ-ΛΙΒΆΝΟΥ
   
   της 19ης Ιανουαρίου 2007
   για την εφαρμογή του σχεδίου δράσης ΕΕ-Λιβάνου
   (2007/C 89/01)
   ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΛΙΒΑΝΟΥ,
   Έχοντας υπόψη την ευρωμεσογειακή συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου — εφεξής «η ευρωμεσογειακή συμφωνία »— και ιδίως το άρθρο 76 παράγραφος 2, δεύτερη πρόταση,
   Εκτιμώντας τα ακόλουθα:
   
               (1)
            
            
               Το άρθρο 76 της ευρωμεσογειακής συμφωνίας εξουσιοδοτεί το Συμβούλιο Σύνδεσης να διατυπώνει τις συστάσεις που κρίνει σκόπιμες για την επίτευξη των στόχων της συμφωνίας.
            
         
               (2)
            
            
               Σύμφωνα με το άρθρο 86 της ευρωμεσογειακής συμφωνίας, τα μέρη λαμβάνουν τα γενικά ή ειδικά μέτρα που απαιτούνται για την εκπλήρωση των υποχρεώσεών τους βάσει της συμφωνίας και φροντίζουν για την επίτευξη των στόχων που προβλέπονται στη συμφωνία.
            
         
               (3)
            
            
               Τα συμβαλλόμενα μέρη της ευρωμεσογειακής συμφωνίας ενέκριναν το κείμενο του σχεδίου δράσης ΕΕ-Λιβάνου.
            
         
               (4)
            
            
               Το σχέδιο δράσης ΕΕ-Λιβάνου θα συμβάλει στην εφαρμογή της ευρωμεσογειακής συμφωνίας με την επεξεργασία και τη θέσπιση μεταξύ των μερών συγκεκριμένων μέτρων που θα παρέχουν πρακτικές οδηγίες για την εφαρμογή της.
            
         
               (5)
            
            
               Το σχέδιο δράσης έχει ως στόχο αφενός να παρουσιάσει συγκεκριμένα μέτρα για την εκπλήρωση, από τα μέρη, των υποχρεώσεων που υπέχουν στο πλαίσιο της ευρωμεσογειακής συμφωνίας και αφετέρου να εξασφαλίσει ευρύτερο πλαίσιο για την περαιτέρω ενίσχυση των σχέσεων της ΕΕ με το Λίβανο, ώστε να επιτευχθεί υψηλός βαθμός οικονομικής ολοκλήρωσης και να ενισχυθεί η πολιτική συνεργασία, σύμφωνα με τους γενικούς στόχους της ευρωμεσογειακής συμφωνίας,
            
         ΔΙΑΤΥΠΩΝΕΙ ΤΗΝ ΑΚΟΛΟΥΘΗ ΣΥΣΤΑΣΗ:
   Άρθρο μόνο
   Το Συμβούλιο Σύνδεσης συνιστά να εφαρμόσουν τα μέρη το σχέδιο δράσης ΕΕ-Λιβάνου (1) δεδομένου ότι η εφαρμογή του αποσκοπεί στην επίτευξη των στόχων της ευρωμεσογειακής συμφωνίας.
   
      Βρυξέλλες, 19 Ιανουαρίου 2007
      
         
            Για το Συμβούλιο Σύνδεσης
         
         
            Ο Πρόεδρος
         
         F.-W. STEINMEIER
         
      
   
   
      (1)  http://register.consilium.europa.eu